Anexa nr.3

METODOLOGIE

privind modul de calcul al sumelor care se deduc procentual definitiv din Aplicația de plată nr. 44, aferente cheltuielilor realizate în cadrul proiectelor care au fost selectate prin apelurile de proiecte începând cu 115, din cadrul Programului operațional sectorial ”Dezvoltarea resurselor umane” (POSDRU)

1. **Indicatori**

Metodologia are în vedere stabilirea unor indicatori aferenţi cheltuielilor realizate în cadrul proiectelor care au fost selectate prin apelurile de proiecte începând cu 115, certificate Comisiei Europene prin Aplicaţia de plată nr. 44, după cum urmează:

a) valoarea totală a cheltuielilor incluse de către Autoritatea de Management pentru POSDRU în declarația de cheltuieli transmisă la Comisia Europeană prin Aplicaţia de plată nr. 44, diminuată cu sumele amânate la certificare de către Autoritatea de certificare și plată în baza prevederilor art.19 alin.(2) din OUG nr.66/2011 cu modificările și completările ulterioare;

b) valoarea cheltuielilor menționate la lit. a), care au fost incluse în eşantionul stabilit de Autoritatea de audit pentru auditul de operaţiuni care a avut ca obiectiv obţinerea unei asigurări rezonabile că Aplicaţia de plată nr. 44, transmisă Comisiei Europene, este corectă;

c) valoarea cheltuielilor pentru care ACP a ridicat masura suspendari temporare.

II. **Modul de calcul al sumelor care se deduc procentual definitiv (SD)**

SD = (a - b) \* 2,95% ,

unde 2,95% reprezintă rata de eroare extrapolată stabilită de către Autoritatea de audit în urma auditului de operaţiuni care a avut ca obiectiv obţinerea unei asigurări rezonabile că Aplicaţia de plată nr. 44 transmisă Comisiei Europene, prin Raportul de audit nr. 61.099/AP/13.05.2016, este corectă.

III. **Reguli de aplicare**

1. Calculul sumelor care se deduc procentual definitiv se efectuează distinct, la nivel de axă prioritară, pentru cheltuieli totale eligibile şi publice, în lei şi în euro.
2. În scopul evitării unei duble corecţii, pentru cheltuielile cărora li s-a aplicat procentul de corecţie de 2,95%, Autoritatea de certificare şi plată nu va mai deduce debitele recuperate, cu excepţia debitelor din fraudă, conflicte de interese, proiecte/parteneri neeligibili, proiecte reziliate.
3. În vederea aplicării corecțiilor financiare solicitate de Comisia Europeană aferente Aplicației de plată nr. 44, Autoritatea de certificare și plată deduce și sumele reprezentând implicaţiile financiare ale constatărilor formulate de Autoritatea de audit, prin Raportul de audit nr. 61.099/AP/13.05.2016 şi care vizează Aplicația de plată nr. 44.